text: [{"text_idx": "#000004", "text": "Busa, bisan namerwisyo ang militar wala siya misurender. Hinunua, padayon siyang mitabang sa mga gimbuhaton sa hukbong bayan ug gisubaybayan ang lihok sa mga sundalong nagsamoksamok sa ilang lugar."}, {"text_idx": "#000005", "text": "Bisan og miabot sa punto nga nabisto na si Tay Amag sa kaaway, mibarog siya sa husto ug giatubang ang pasangil sa mga sundalo kaniya. Sa usa ka higayon, nahibaloan niyang adunay isugo ang mga sundalo nga lapas sa iyang buut. Giikyasan niya ang mga sundalong miliyok sa iyang balay, ug sukad niadto gipili niyang manimuyo na lang sa lasang kauban ang iyang pamilya. Aron makasugakod, nagpadayon siya sa pag-abli og sikretong mga umahan."}, {"text_idx": "#000006", "text": "\u201cAko ug ang akong pamilya wala sukad mibulag sa rebolusyon,\u201d asoy ni Tay Amag."}, {"text_idx": "#000007", "text": "Siya ug ang iyang mga katagibaryo napanday na sa pagrebolusyon. Aduna na silay mga pamaagi aron malikayang makadaut sa mga kauban ug sa parehong lumulupyo nga aktibo sa paglihok. \u201cKanunay ming nagalikay ilabina karon nga ang pipila namo ka kaubanan gunit na sa kaaway. Naningkamot mi nga dili masusama kanila.\u201d"}, {"text_idx": "#000008", "text": "Tin-aw alang kaniya ang kontra-mag-uumang laraw sa militar. \u201cSukad nga miabot ang mga sundalo, naguba ug nawala nga daw bula ang tanan namong napundar,\u201d matud niya. Nalimitahan ang pag-ugmad sa iyang mga katagibaryo tungod sa akusasyon sa militar nga \u201clapad ang uma kay ipangsuporta sa NPA.\u201d Kini ang hinungdan kung nganong mibalik sa pagka-atrasado ang kinabuhi nila sa komunidad, pagpati-aw ni Tay Amag."}, {"text_idx": "#000009", "text": "Giawhag ni Tay Amag ang pareho niyang mga mag-uuma nga magpabiling lig-on ug manglimbasog taliwala sa mga atake sa kaaway. Sa mga kauban sa hukbong bayan, \u201cdili magpahuyanghuyang, magpakahanas sa pagbalanse sa mga gimbuhaton,\u201d matud niya. \u201cLauman ninyo nga kanunay ninyo akong kauban,\u201d saad ni Tay Amag. \u201cUnsaman ang panginahanglan, walay pagduhaduha nga magserbisyo ako kaninyo isip amag sa kahabjun (Iwag sa kangitngit).\u201d"}, {"text_idx": "#000012", "text": "Apan sa kasamtangang hugna sa dangan, dili makalihok ang mga residente tungod sa presensya sa mga sundalo sa baryo. Nahadlok na usab nga mosalmot bisan ang mga lumulupyo sa kasikbit nga baryo. \u201cLabaw pang mikaylap ang kahadlok human gipatay sa mga sundalo ang duha namo ka lider,\u201d saysay ni Tay Domeng."}, {"text_idx": "#000014", "text": "\u201cKinahanglang masabtan sa organisasyon nga dili hustong ihimulag ang kalmas sa mais sa kalmas batok sa militarisasyon,\u201d matud kanila. Lakip sa pagsulbad sa mga problema kalabot sa peste sa ilaga mao ang pagpangita og pamaagi aron malabngan ang mga tsekpoynt ug subling magkatapok ang kahugpungan."}]